משרד החוץ, חבר העמים והפיתוח

משרד החוץ, חבר העמים והפיתוח (באנגלית: Foreign, Commonwealth and Development Office; בראשי תיבות: FCDO), הנקרא בקיצור "משרד החוץ הבריטי", הוא מחלקה בממשלת בריטניה האחראית להגן ולקדם את ענייני הממלכה המאוחדת ברחבי העולם. המשרד בצורתו הנוכחית נוצר ב-1968 כתוצאה מאיחוד בין משרד החוץ למשרד לענייני חבר העמים הבריטי.

בראש המשרד עומד מזכיר המדינה לענייני חוץ וחבר העמים, שנקרא בדרך כלל "שר החוץ". ממלא תפקיד זה הוא אחד מארבעת החברים הבכירים בקבינט ממשלת בריטניה, בנוסף לראש הממשלה, שר האוצר ושר הפנים. שר החוץ הנוכחי הוא דייוויד קמרון, חבר המפלגה השמרנית. הוא ממלא את התפקיד מאז 13 בנובמבר 2023.

המשרד מנוהל בפועל על ידי שכיר אזרחי המשמש גם כראש השירות הדיפלומטי של הוד מלכותו. מאז ספטמבר 2020 מכהן בתפקיד זה סר פיליפ ברטון.

==היסטוריה==
משרד החוץ הוקם במרץ 1782 כתוצאה מאיחוד בין המחלקה הצפונית והמחלקה הדרומית של מזכירות המדינה. שתיהן עסקו בענייני חוץ ובענייני פנים בשטח אחריותן בממלכה. האחריות לענייני החוץ עברה מידיהן למשרד החוץ, וענייני הפנים עברו למשרד הפנים, שהוקם אף הוא באותה עת. 

לאחר שבריטניה כבשה את המזרח התיכון במהלך מלחמת העולם הראשונה, הוקמה במשרד "הלשכה הערבית" כחלק ממחלקת המודיעין בקהיר. תפקידה היה לתאם בין כל גופי הממשל שפעלו במזרח התיכון, בהם משרדי החוץ והמלחמה והמשרד לענייני הודו, וכן ליידע את הממשל על המדיניות הגרמנית-טורקית באזור. בין השאר, עסקה הלשכה בעידוד המרד הערבי בעזרתו של לורנס איש ערב.

בזמן המלחמה הקרה הוקמה מחלקת "חקר המידע", שעסקה בתגובת נגד לתעמולה הסובייטית ובזיהוי אישים מהמערב ששיתפו פעולה עם ברית המועצות, דוגמת גאי ברג'ס ודונלד מקלין. כחלק מהתעמולה הנגדית שיצר המשרד, סייעה המחלקה במימון אנשי תרבות מהמערב שהתנגדו לברית המועצות. הידועים שבהם הם רוברט קונקווסט וג'ורג' אורוול. המשרד מימן את תרגום והוצאת הספר "חוות החיות" של אורוול בערבית, סינית ובורמזית. לפני מותו, העביר אורוול למשרד רשימה של 38 אנשי תרבות אנגלים שזוהו על ידו כקומוניסטים.

ב-1968 אוחד המשרד עם המשרד לענייני חבר העמים, שנוצר רק שנתיים קודם לכן ממיזוג של משרד המושבות ומשרד קשרי חבר העמים הבריטי. בתקופות מסוימות בין שנות ה-70 וסוף שנות ה-90 היה המשרד אחראי על המשרד לפיתוח בינלאומי, שהפך מאוחר יותר למשרד עצמאי.

===התפתחות משרד המושבות לתוך משרד החוץ הבריטי===
{| border="1" cellpadding="5" cellspacing="0" class="mw-collapsible"
! colspan="9" align="center" style="background:#cccccc;" | ההתפתחות של משרד המושבות ומשרד החוץ הבריטי
|-
| rowspan="2" align="center" | משרד המושבות1768 – 1782 
| rowspan="2" align="center" | משרד הפנים 1782 – 1794 
| rowspan="2" align="center" | משרד המלחמה1794 – 1801
| rowspan="2" align="center" | משרד המלחמה והמושבות1801 – 1854
| rowspan="2" align="center" | משרד המושבות1854 – 1925
| colspan="2" align="center" | משרד המושבות1925 – 1966
| rowspan="3" align="center" | משרד חבר העמים 1966 – 1968 
| rowspan="4" align="center" | משרד החוץ וחבר העמים הבריטי 1968 – ימינו 
|-
| colspan="1" align="center" | משרד הדומיניונים1925 – 1947 
| rowspan="2" colspan="1" align="center" | משרד קשרי חבר העמים הבריטי1947 – 1966 
|-
| colspan="4" align="center" style="color:white;" | .
| align="center" | המשרד לענייני הודו1858 – 1937 
| align="center" | המשרד לענייני הודו ובורמה1937 – 1947 
|-
| colspan="8" align="center" | משרד החוץ 1782 – 1968 
|}

===תחומי אחריות במשרד===
מפת נציגויות בריטיות דיפלומטיות שנפתחו ב-2013
המשרד כולל תחומי אחריות רבים, המחולקים בין נושאי תפקידים שונים הכפופים לשר החוץ. תחומי האחריות כיום הם כדלהלן:
* ברונית ג'ויס אנלי - מרכז אסיה; זכויות אדם; קשר עם האו"ם וקשרים עם ארגונים בינלאומיים אחרים; קשר עם בית הלורדים
* דייוויד לידינגטון - האיחוד האירופי; שאר מדינות אירופה; קשר עם הפרלמנט; אחראי על התקציב; תחזוקה וביטחון; אינפורמציה וטכנולוגיה
* הוגו סווייר - המזרח הרחוק ודרום-מזרח אסיה; אמריקה הלטינית ואיי פוקלנד; אוסטרליה ואיי האוקיינוס השקט; חבר העמים
* ברון איאן ליווינגסטון - מחלקת הכלכלה והמסחר; הסחר וההשקעות; יועץ לממשלה ולבית הלורדים בענייני סחר חוץ
* ג'יימס דדרידג' - אפריקה; טריטוריות שמעבר לים; הקריבים; שינויי מזג אוויר; אנרגיה בינלאומית; קונסוליות
* טוביאס אלווד - המזרח התיכון; צפון אמריקה; לוחמה בטרור, הגנה וביטחון בינלאומיים; כוח אדם; המורשת האולימפית והפאראלימפית

===יחסי החוץ של מדינות בריטניה===
הטירטוריות הבריטיות שמעבר לים]]
משרד החוץ פועל בשם כל מדינות בריטניה. עם זאת, לסקוטלנד, לוויילס ולצפון אירלנד לשכות לקשרי חוץ שמואצלת להן סמכות משר החוץ. לשכות אלו פועלות רק לקשרים מול האיחוד האירופי, ארצות הברית, וסין, ובכפוף למדיניות הבריטית הכוללת.

==בניין משרד החוץ==
גרם המדרגות הראשי בבניין
הבניין הראשי של משרד החוץ נמצא ברחוב דאונינג, שבלונדון. הוא תוכנן על ידי ג'ורג' גילברט סקוט ונבנה בשנים 1861 עד 1868. מלכתחילה נועדו לשכון בו גם המשרד לענייני הודו, משרד המושבות ומשרד הפנים. בשנים 1984-1997 עבר הבניין שיפוץ וחידוש נרחבים.

==ראו גם==
* משרד המושבות

==קישורים חיצוניים==

* 

* [http://www.gov.uk/fco אתר משרד החוץ וחבר העמים]
* [http://labs.nationalarchives.gov.uk/foreign-affairs-timeline/ התפתחות משרד החוץ מאז 1945] באתר הארכיון הלאומי של בריטניה

==הערות שוליים==

קטגוריה:משרדי חוץ
קטגוריה:הממלכה המאוחדת: יחסי חוץ
קטגוריה:משרדי ממשלת בריטניה